b'\n_START_ARTICLE_\nGrigaliaus kalendorius\n_START_SECTION_\nKalendoriaus pri\xc4\x97mimas\n_START_PARAGRAPH_\nPirm\xc4\x85 kart\xc4\x85 pasi\xc5\xablytas Neapolio daktaro Aloyzo Lilijaus, prad\xc4\x97tas naudoti nuo 1582 m. vasario 24 dienos popie\xc5\xbeiaus Grigaliaus XIII nurodymu. Popie\xc5\xbeiui kalendori\xc5\xb3 pasi\xc5\xabl\xc4\x97 vokie\xc4\x8di\xc5\xb3 astronomas Kristupas Klavijus. Reforma \xc4\xafvyko 1582 m. spalio 5 dien\xc4\x85. \xc5\xa0i diena buvo paskelbta spalio 15-\xc4\x85ja, kadangi buvo susikaup\xc4\x99s 10 dien\xc5\xb3 pavasario lygiadienio atsilikimas nuo tikrov\xc4\x97s._NEWLINE_Ne visos \xc5\xa1alys kalendori\xc5\xb3 prad\xc4\x97jo naudoti vienu metu. ATR, Ispanija ir Portugalija kalendori\xc5\xb3 pri\xc4\x97m\xc4\x97 i\xc5\xa1kart, gana greitai ir Pranc\xc5\xabzija. Ta\xc4\x8diau kadangi kalendori\xc5\xb3 paskelb\xc4\x97 katalik\xc5\xb3 popie\xc5\xbeius, protestanti\xc5\xa1kos \xc5\xa1alys, tokios kaip Anglija, nepri\xc4\x97m\xc4\x97 kalendoriaus iki pat XVIII a. (po 1752 m. rugs\xc4\x97jo 2 d. \xc4\x97jo rugs\xc4\x97jo 14 d.). 1700 m. pri\xc4\x97m\xc4\x97 Vokietija, Nyderlandai, Danija. Rusijoje Grigaliaus kalendorius priimtas tik po 1917 m. Spalio revoliucijos. D\xc4\x97l to spalio revoliucija pagal Grigaliaus kalendori\xc5\xb3 vyko lapkri\xc4\x8dio prad\xc5\xbeioje. Kinija kalendori\xc5\xb3 pri\xc4\x97m\xc4\x97 taip pat po revoliucijos \xe2\x80\x93 1911 m.'